stanford-oval/wikipedia huggingface dataset:
Elokuvavuosi 2003
Kuolleita

| 0 | 1 | 2 | 3 | 4 |
| --- | --- | --- | --- | --- |
| Päivämäärä | Päivämäärä | Nimi | Ikä kuollessa | Ammattinimike |
| Tammikuu | 12 | Maurice Gibb | 53 | Laulaja, säveltäjä, näyttelijä |
| Tammikuu | 23 | Nell Carter | 54 | Laulaja, näyttelijä |
| Helmikuu | 9 | Vera Ralston | 79 | Näyttelijä |
| Maaliskuu | 3 | Horst Buchholz | 69 | Näyttelijä |
| Huhtikuu | 21 | Nina Simone | 21 | Jazzlaulaja |
| Toukokuu | 3 | Suzy Parker | 70 | Näyttelijä, malli |
| Toukokuu | 14 | Wendy Hiller | 90 | Näyttelijä |
| Toukokuu | 15 | June Carter Cash | 73 | Countrylaulaja |
| Kesäkuu | 12 | Gregory Peck | 87 | Näyttelijä |
| Kesäkuu | 29 | Katharine Hepburn | 96 | Näyttelijä |
| Heinäkuu | 18 | N!xau | 58 | Näyttelijä |
| Heinäkuu | 25 | John Schlesinger | 77 | Ohjaaja |
| Heinäkuu | 27 | Bob Hope | 100 | Koomikko, näyttelijä |
| Elokuu | 1 | Marie Trintignant | 41 | Näyttelijä |
| Elokuu | 30 | Charles Bronson | 81 | Näyttelijä |
| Syyskuu | 8 | Leni Riefenstahl | 101 | Elokuvaohjaaja, tanssija ja näyttelijä |
| Syyskuu | 11 | John Ritter | 54 | Näyttelijä |
| Syyskuu | 12 | Johnny Cash | 71 | Countrylaulaja |
| Syyskuu | 27 | Donald O'Connor | 78 | Näyttelijä |
| Syyskuu | 28 | Elia Kazan | 94 | Ohjaaja |
| Marraskuu | 9 | Art Carney | 85 | Näyttelijä |
| Marraskuu | 11 | Robert Brown | 82 | Näyttelijä |
| Marraskuu | 12 | Jonathan Brandis | 27 | Näyttelijä |
| Marraskuu | 18 | Michael Kamen | 55 | Säveltäjä |
| Joulukuu | 21 | Keiko | 27 | Free Willy -elokuvan miekkavalas |
| Joulukuu | 27 | Alan Bates | 69 | Näyttelijä |
Aiheesta muualla

Elokuvavuosi 2003 Internet Movie Databasessa (englanniksi)
NASCAR

Kuva Daytona 500 -kilpailusta vuodelta 2008
National Association for Stock Car Auto Racing (lyhennettynä ja useimmin vain NASCAR) on pohjoisamerikkalainen autourheilujärjestö, joka on tunnettu stock car -kilpailuista. Sen suunnittelu aloitettiin vuonna 1947 ja ensimmäinen NASCAR-kilpailu ajettiin 19. kesäkuuta 1949 Charlotte Motor Speedway (nykyinen Lowe's Motor Speedway) -moottoriradalla. NASCARiin kuuluu yli 1 500 kilpailua yli 100 moottoriradalla 39 osavaltiossa niin Kanadassa kuin Meksikossakin. Suurimmille NASCAR-radoille mahtuu radanvarren katsomoihin noin 170 000 ihmistä.
Kotimaassaan Yhdysvalloissa sarja on kasvanut suosituimmaksi penkkiurheilulajiksi heti amerikkalaisen jalkapallon jälkeen. Kansainvälisesti sarjaa lähetetään yli 150 maahan.
NASCAR käyttää silhuettiautoja, jotka muistuttavat ulkomuodoltaan henkilöautoja, mutta tekniikka poikkeaa täysin tuotantoautoista.
Historia

William France vanhempi perusti NASCARin 28. helmikuuta 1948. Kerrotaan, että NASCAR olisi syntynyt pontikkatrokarien keskenäisistä kilpailuista, koska trokarit tarvitsivat nopean, kestävän ja ketterän auton. NASCAR syntyi heidän vapaapäiviensä kilpailuista, joissa katsottiin kuka on paras ja nopein.
Sarjat > NASCAR Cup Series

Cup Series (aiemmin NEXTEL Cup ja viime vuosina Sprint Series) on NASCARin pääluokka.
Luokan noin 1 500 kiloa painavat autot on varustettu lähes 800 hevosvoiman V8-moottoreilla. Ulkoisesti autot ovat melko paljon siviiliesikuviensa näköisiä, esimerkkinä Chevrolet Camaro, Ford Fusion ja Toyota Camry. Säännöt kuitenkin rajoittavat autojen ulkomittoja. Metallikuoren sisällä on yksinkertainen putkirunkoinen auto, jonka varustelu on karsittu ylimääräisen massan takia. Autojen vaihteisto on neliportainen  manuaalivaihteisto. Kuljettajat ajavat lähes koko kilpailun käyttäen ylintä vaihdetta; alempia vaihteita käytetään ainoastaan varikkopysähdysten sekä turva-auton (eng. Pace Car tai Safety Car) seuraamisen aikana. Poikkeuksena moottoriradat kuten Watkins Glen ja Sonoma, joissa käytetään kaikkia neljää vaihdetta.
Sarjat > Xfinity Series

Xfinity Series (aiemmin Busch Series ja National Series) on pääluokkaa alempi sarja. Autot ovat pienempiä, moottoreissa on hieman yli 100 hevosvoimaa vähemmän ja kisat ovat lyhyempiä. Muuten laji muistuttaa Cup Series -luokkaa. Sarjassa järjestetään kolme osakilpailua Yhdysvaltain ulkopuolella. Se käynnistettiin nykyisenkaltaisena vuonna 1982, vaikkakin sen juuret ulottuvat vuonna 1950 perustettuun Sportsman-sarjaan.
Sarjat > Camping World Truck Series

Camping World Truck Series (ent. Craftsman Truck Series) on NASCAR-sarjojen kolmanneksi suurin luokka. Sarjassa kilpaillaan avolavamalleilla Ford F-150, Chevrolet Silverado, Dodge Ram ja Toyota Tundra. Ulkoisesti Camping World -autot ovat myös lähellä siviilimallejaan, erottavat tekijät ovat ainoastaan pienempi maavara ja lavan päälle laitettu levy.
Sarjat > Pinty's Series

Syyskuussa 2006 NASCAR osti itselleen kanadalaisen CASCAR-kilpasarjan. Pinty's Series on Canadan kansallinen NASCAR-sarja.
Sarjat > Peak Mexico Series

NASCAR Peak Mexico Series on merkittävin Meksikossa ajettava autourheilusarja. Sarja perustettiin vuonna 2004 nimellä Desafío Corona. Vuodesta 2007 lähtien sarja on kuulunut NASCAR:n alaisuuteen.
Sarjat > Whelen Euro Series

NASCAR Whelen Euro Series on virallinen NASCAR- sarja Euroopassa.
Sarjat > Alueelliset sarjat

Pääluokkien lisäksi kilpaillaan lukuisissa alueellisissa sarjoissa. Useat alueelliset sarjat toimivat Whelen All-American Series -nimen alla. Alueellisia sarjoja on neljä; Whelen Modified Atlantic Tour, Whelen Modified southern tour, Whelen Modified Western tour ja Ykkösluokka pelkkä Whelen Modified Tour, joka kiertää ympäri amerikkaa.
Pistelasku

Kaikissa NASCAR-sarjoissa noudatetaan samaa pistelaskujärjestelmää, jossa pisteitä jaetaan sekä kilpailun loppusijoituksen että johdettujen kierrosten perusteella. Kilpailun sijoitusten perusteella jaetaan pisteitä oheisen taulukon mukaisesti.
Kilpailija, joka johtaa kilpailua vähintään yhden kierroksen verran, saa viisi pistettä lisää pisteisiin, jotka hänelle on annettu sijaluvun perusteella. Lisäksi eniten johtokierroksia kerännyt kilpailija saa viisi lisäpistettä.
Radat

Suurin osa NASCAR-kilpailuista käydään erilaisilla ovaaliradoilla, joiden pituudet vaihtelevat noin puolesta mailista 2,66 mailiin. Lisäksi kilpailuja käydään muun muassa kolmimutkaisilla ovaaleilla ja ovaaliradoilla, joiden mutkat ovat toisistaan poikkeavat. Watkins Glen ja Infineon Raceway ovat ainoita tavallisia moottoriratoja.
Autojen nopeudet riippuvat radasta ja sen mukaan autoon tehdyistä säädöistä. Sarjan nopeimmalla radalla Talladegassa aika-ajokierroksen nopein mitattu keskinopeus on Bill Elliottin vuonna 1988 ajama 342,283 kilometriä tunnissa.
Hänen kolarinsa jälkeen NASCAR-autoihin laitettiin kuristimet turvallisuuden takia. Näin nopeudet eivät kohoa yli 200 mailin (=320 km) tuntinopeuksiin. Kuristimet ovat käytössä vain Daytonan ja Talladegan radoilla.
Turvallisuus

2000-vuosikymmenellä NASCARia kritisoitiin edelleen turvallisuuspuutteiden takia. Monet turvallisuusvarusteet eivät olleet pakollisia, kuten muissa autourheilulajeissa oli tapana. Turvallisuutta parannettiin, kun Dale Earnhardt – aikansa suosituin kuljettaja – kuoli vuoden 2001 ensimmäisen kilpailun viimeisellä kierroksella. Onnettomuuden jälkeen NASCAR aloitti massiivisen turvallisuuskampanjan lähinnä yleisön ja lajin sponsorien painostuksesta. Sittemmin esimerkiksi HANS-niskatuki on otettu käyttöön pakollisena turvalaitteena NASCARin eri sarjoissa. Myös ovaaliratojen turvallisuutta parannettiin kehittämällä SAFER Barrier-turvavalli, joka joustaa kolaritilanteessa paremmin kuin entinen betonista rakennettu reunus. Myös autojen turvallisuutta parannettiin tiukentamalla turvavöiden ja istuinten turvamääräyksiä sekä kehittämällä erityinen kattoluukku ylimääräiseksi poistumistieksi onnettomuustilanteessa. Vuonna 2007 julkaistiin 'Tulevaisuuden auto' (Car Of Tomorrow, COT) joka on erityisesti suunniteltu kuljettajan turvallisuutta silmällä pitäen. Auto on sisätiloiltaan tilavampi, kuljettaja istuu keskemmällä, sekä kuljettajan puoleisen oven kohdalla ulkokuoren ja turvakaaren välissä on törmäysenergiaa imevä vaahtopala.
Populaarikulttuurissa

NASCAR-kilpailut ovat olleet teemana sekä Tom Cruisen tähdittämässä Days of Thunder -elokuvassa, että Talladega Nights: the Ballad of Ricky Bobby -komediassa, jossa näyttelevät muun muassa Will Ferrell sekä Sacha Baron Cohen.
Vuonna 1967 kuvattu ja seuraavana vuonna julkaistu Elvis Presleyn tähdittämä musikaalikomedia Speedway – vauhtihullut kertoo NASCAR-kilpa-ajajan elämästä. Elvis näyttelee kyseistä kilpa-ajajaa, ja naispääosassa esiintyy Nancy Sinatra. Elokuvan alkutekstien yhteydessä esitellään omilla nimillään ja kasvoillaan muutamia ajankohdan nimekkäimpiä NASCAR-kuskeja; elokuvan kilpa-ajokohtauksissa kyseiset miehet esittävät Elviksen roolihahmon kilpakumppaneita.
Myös Pixarin tuottaman animaatioelokuvan Autot yksi suurimmista teemoista on Nascar.
Aiheesta muualla

Wikimedia Commonsissa on kuvia tai muita tiedostoja aiheesta .
NASCAR.com Virallinen NASCAR-sivusto
NHL-kausi 1946–1947

NHL-kausi 1946–1947 oli National Hockey Leaguen historian 30. kausi. Sen aikana kuusi NHL-joukkuetta pelasi kukin 60 runkosarjaottelua. Stanley Cupin voitti Toronto Maple Leafs, joka kukisti finaalisarjassa Montreal Canadiensin otteluvoitoin 4–2. Kyseessä oli Toronton seurahistorian kuudes Stanley Cup -mestaruus.
Runkosarjan pistepörssin voitti Chicago Black Hawksia edustanut Max Bentley. Hän keräsi 60 ottelussa yhteensä 72 tehopistettä, joista 29 oli maaleja ja 43 syöttöpisteitä. Maalitilaston puolestaan voitti Montreal Canadiensin Maurice Richard 45 osumallaan. Richard myös sai arvokkaimmalle pelaajalle myönnettävän Hart Trophyn ja voitti pudotuspelien pistepörssin. Hän teki 10 pudotuspeliottelussa 11 tehopistettä, joista 6 oli maaleja ja 5 maaliin johtaneita syöttöjä.
Parhaalle tulokkaalle annettavan Calder Memorial Trophyn sai Toronto Maple Leafsin Howie Meeker. Meeker teki kauden aikana 27 maalia sekä antoi 18 maaliin johtanutta syöttöä ja keräsi siis kaikkiaan 45 tehopistettä.
Runkosarja

Lyhenteiden selitys: O = pelatut ottelut, V = voitot, H = häviöt, T = tasapelit, Pist. = pisteet, + = tehdyt maalit, − = päästetyt maalit. Pudotuspeleihin päässeet joukkueet on lihavoitu.
| Joukkue | O | V | H | T | Pist>  | + | − |
| --- | --- | --- | --- | --- | --- | --- | --- |
| Montreal Canadiens | 60 | 34 | 16 | 10 | 78 | 189 | 138 |
| Toronto Maple Leafs | 60 | 31 | 19 | 10 | 72 | 209 | 172 |
| Boston Bruins | 60 | 26 | 23 | 11 | 63 | 190 | 175 |
| Detroit Red Wings | 60 | 22 | 27 | 11 | 55 | 190 | 193 |
| New York Rangers | 60 | 22 | 32 | 6 | 50 | 167 | 186 |
| Chicago Black Hawks | 60 | 19 | 37 | 4 | 42 | 193 | 274 |
Runkosarja > Runkosarjan pistepörssi

Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit
| Pelaaja | Joukkue | O | M | S | Pist>  | RM |
| --- | --- | --- | --- | --- | --- | --- |
| Max Bentley | Chicago Black Hawks | 60 | 29 | 43 | 72 | 12 |
| Maurice Richard | Montreal Canadiens | 60 | 45 | 26 | 71 | 69 |
| Billy Taylor | Detroit Red Wings | 60 | 17 | 46 | 63 | 35 |
| Milt Schmidt | Boston Bruins | 59 | 27 | 35 | 62 | 40 |
| Ted Kennedy | Toronto Maple Leafs | 60 | 28 | 32 | 60 | 27 |
| Doug Bentley | Chicago Black Hawks | 52 | 21 | 34 | 55 | 18 |
| Roy Conacher | Detroit Red Wings | 60 | 30 | 24 | 54 | 6 |
| Bobby Bauer | Boston Bruins | 58 | 30 | 24 | 54 | 4 |
| Bill Mosienko | Chicago Black Hawks | 59 | 25 | 27 | 52 | 2 |
| Woody Dumart | Boston Bruins | 60 | 24 | 28 | 52 | 12 |
Pudotuspelit

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
|   | Välierät | Välierät | Välierät |   |   | Stanley Cup -finaali | Stanley Cup -finaali | Stanley Cup -finaali |
 
|   | 1 |  Montreal Canadiens | 4 |   |  |  |  |  |
|   | 3 |  Boston Bruins | 1 |   |   |  |  |  |
|   |   |   |   |   |   | 1 |  Montreal Canadiens | 2 |
|   |   |   |   |   |   | 2 |  Toronto Maple Leafs | 4 |
|   | 2 |  Toronto Maple Leafs | 4 |   |   |  |  |  |
|   | 4 |  Detroit Red Wings | 1 |   |  |  |  |  |
Pudotuspelit > Pudotuspelien pistepörssi

Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit
| Pelaaja | Joukkue | O | M | S | Pist>  | RM |
| --- | --- | --- | --- | --- | --- | --- |
| Maurice Richard | Montreal Canadiens | 10 | 6 | 5 | 11 | 44 |
| Ted Kennedy | Toronto Maple Leafs | 11 | 4 | 5 | 9 | 4 |
| Toe Blake | Montreal Canadiens | 11 | 2 | 7 | 9 | 0 |
| Roy Conacher | Detroit Red Wings | 5 | 4 | 4 | 8 | 2 |
| Billy Reay | Montreal Canadiens | 11 | 6 | 1 | 7 | 14 |
| Buddy O’Connor | Montreal Canadiens | 8 | 3 | 4 | 7 | 0 |
| Gaye Stewart | Toronto Maple Leafs | 11 | 2 | 5 | 7 | 8 |
| Syl Apps | Toronto Maple Leafs | 11 | 5 | 1 | 6 | 0 |
| Nick Metz | Toronto Maple Leafs | 6 | 4 | 2 | 6 | 0 |
| Howie Meeker | Toronto Maple Leafs | 11 | 3 | 3 | 6 | 6 |
NHL-palkinnot

| --- | --- |
O’Brien Trophy: (finaalisarjan hävinneelle joukkueelle): Montreal Canadiens 
Prince of Wales Trophy:: Montreal Canadiens 
Calder Memorial Trophy:: Howie Meeker, Toronto Maple Leafs 
Hart Trophy:: Maurice Richard, Montreal Canadiens 
Lady Byng Trophy:: Bobby Bauer, Boston Bruins 
Vezina Trophy: (vähiten maaleja päästäneen joukkueen maalivahdille): Bill Durnan, Montreal Canadiens
NHL-palkinnot > Tähdistökentälliset

| Ykköstähtikenttä |   Pelipaikka   | Kakkostähtikenttä |
| --- | --- | --- |
| Bill Durnan, Montreal Canadiens | maalivahti | Frank Brimsek, Boston Bruins |
| Butch Bouchard, Montreal Canadiens | puolustaja | Bill Quackenbush, Detroit Red Wings |
| Ken Reardon, Montreal Canadiens | puolustaja | Jack Stewart, Detroit Red Wings |
| Milt Schmidt, Boston Bruins | keskushyökkääjä | Max Bentley, Chicago Black Hawks |
| Doug Bentley, Chicago Black Hawks | vasen laitahyökkääjä | Woody Dumart, Boston Bruins |
| Maurice Richard, Montreal Canadiens | oikea laitahyökkääjä | Bobby Bauer, Boston Bruins |
Esko Pennanen

Esko ja Anna-Liisa Pennanen.
Esko Väinö Pennanen  (22. kesäkuuta 1912 Helsinki – 20. heinäkuuta 1990 Helsinki) oli suomalainen kielitieteilijä ja professori. Hän oli kouluhallituksen kouluneuvos 1954–1966 ja Tampereen yliopiston englantilaisen filologian professori 1966–1975. Hänen tutkimusalaansa oli muun muassa englannin kielen sanasto. Hän oli Suomen tiedeakatemian jäsen vuodesta 1973.
Esko Pennasen ja hänen puolisonsa Anna-Liisa Pennasen testamenttiin perustuva rahasto Suomen Kulttuurirahaston yhteydessä tukee syöpätutkimusta.
Julkaisuja

Chapters on the Language in Ben Jonson’s Dramatic Works. 1951. (Diss.)
Untersuchungen über die Einlernung von Vokabeln im Englischen. 1954.
Contributions to the Study of Back-Formation in English. 1966.
Notes on the Grammar in Ben Jonson’s Dramatic Works. 1966.
On the Introduction of French Loan-Words into English. 1971.
Conversion and Zero-Derivation in English. 1971.
Tunnustuksia

British Empiren komentajamerkki
Saksan Liittotasavallan Ansioritarikunnan suuri ansioristi
Suomen Leijonan 1. luokan ritarimerkki
Goethe-mitali
Päämajan risti
Enkelten keittiö

Enkelten keittiö voi tarkoittaa seuraavia:
Enkelten keittiö (La cuisine des anges), Albert Hussonin näytelmä vuodelta 1952
Enkelten keittiö (We’re No Angels), Michael Curtizin komediaelokuva vuodelta 1955
Enkelten keittiö, Mainos-TV:n keskusteluviihdesarja vuodelta 1989.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Enkelten keittiö”, voi hakea sivunnimihaulla, laajalla sivunnimihaulla tai tekstihaulla.
Ren Ziwei

| Mitalit> Maa:   Kiina.Miesten kaukalopikaluistelu. Olympialaiset  | Mitalit> Maa:   Kiina.Miesten kaukalopikaluistelu. Olympialaiset  | Mitalit> Maa:   Kiina.Miesten kaukalopikaluistelu. Olympialaiset  | Maa:   Kiina> Miesten kaukalopikaluistelu. |
| --- | --- | --- | --- |
|  Kultaa | Peking 2022 | 1 000 m |  |
|  Kultaa | Peking 2022 | 2 000 m sekaviesti |  |
|  Hopeaa | Pyeongchang 2018 | 5 000 m viesti |  |
Ren Ziwei (kiin.: 任子威; pinyin: Rén Zǐwēi, s. 3. kesäkuuta 1997 Harbin) on kiinalainen kaukalopikaluistelija ja olympiavoittaja.  Pyeongchangin olympialaisissa 2018 Ren saavutti olympiahopeaa 5 000 metrin viestikilpailussa. Pekingin olympialaisissa 2022 Ren voitti olympiakultaa 2 000 m sekaviestissä sekä 1 000 metrin yksilökilpailussa.
Rena

| Rena |
| --- | --- |
 Katunäkymää vuonna 2005.
 Rena
 Koordinaatit: 61°08′07″N, 11°22′28″E 
Valtio:  Norja
Lääni:  Innlandet
Kunta:  Åmot
Pinta-ala:  
 – Maa:  2 km²
Väkiluku (2023):  2 131
 – Väestötiheys:  1 065,5 as./km²
Infobox OKVirheellinen NIMI-arvo: 
Rena on taajama Åmotin kunnassa Innlandetin läänissä Norjassa ja kuntansa hallinnollinen keskus. Taajaman pinta-ala on kaksi neliökilometriä ja asukasluku 2 131 vuonna 2023.
Renan varuskunta on Norjan suurimpia.
Erin Daniels

| Erin Daniels> Henkilötiedot |
| --- | --- |
Syntynyt: 9. lokakuuta 1973 (ikä 51) St. Louis, Missouri, Yhdysvallat
Ammatti:  näyttelijä
Puoliso:  Chris Uettwiller (2009– )
Näyttelijä
Taiteilijanimet:  Erin Cohen
Aktiivisena:  1996–
Merkittävät roolit:  Dana Fairbanks   (L-koodi)
Aiheesta muualla
IMDb 
Elonet
Erin Daniels (22-vuotiaaksi asti Cohen, s. 9. lokakuuta 1973 St. Louis, Missouri, Yhdysvallat) on yhdysvaltalainen näyttelijä.
Ura

Uransa alkupuolella Erin Daniels näytteli New Yorkin Off Broadway -teattereissa. Hän muutti Los Angelesiin saatuaan roolin sarjasta Action. Vuonna 2002 hän esiintyi elokuvassa One Hour Photo.  Hänet palkittiin samana vuonna St. Louisin elokuvajuhlilla Emerging Actor -palkinnolla.
Daniels esitti Dana Fairbanksia suositussa lesboja käsittelevässä televisiosarjassa L-koodi vuosina 2004–2007. Hän on vieraillut useissa muissa televisiosarjoissa kuten Dexterissä, Jerichossa ja CSI:ssa. Daniels on myös käsikirjoittanut ja tuottanut lyhytelokuvan Sunday Afternoons.
Yksityiselämä

Erin Daniels kasvoi juutalaisessa perheessä. Hän valmistui Vassar Collegesta.
Daniels on naimisissa Chris Uettwillerin kanssa. Heillä on vuonna 2009 syntynyt poika.
Filmografia > Elokuvat

USMA West Point (1998) - Christine Davis
Flushed (1999) (nimellä Erin Cohen)
Kylmä keikka (1999) - ensihoitaja
The Disciples (2000) - Lisa Johnson
The Limo Boys (2002) - Gwen
One Hour Photo (2002) - Maya Burson
House of 1000 Corpses (2003) - Denise Willis
Charlie (2003) - oma itsensä
A Single Man (2009) - pankkivirkailija
Starlight Inn (2010) - Catherine Sellwood (lyhytelokuva)
Few Options (2011) - Helen
The Sitter (2011) - Mrs. Medulla
Portland (2011) - Amy
Filmografia > Televisiosarjat

Kova laki (1996) - Stadler (1 jakso)
Action (1999) - Jenny (4 jaksoa)
Äärirajoilla (1999) - Barbara Chafey (1 jakso)
V.I.P. (2000) - Die Bodyguards  (1 jakso)
Jack & Jill (2001) - Becky Hart (1 jakso)
Philly (2001) - Nicole Gilbert (1 jakso)
Boomtown (2003) - Karen Crane  (4 jaksoa)
L-koodi (2004–2007) - Dana Fairbanks (vakituinen rooli)
Julie Reno, Bounty Hunter (2006) - Julie Reno (1 jakso)
Love Monkey (2006) - Dana  (1 jakso)
Dexter (2006) - Ritan naapuri (1 jakso)
Justice (2006) - Betsy Harrison (3 jaksoa)
Jericho (2007) - Maggie  (2 jaksoa)
Naistenmiehet (2007) - Rebecca Parks  (1 jakso)
CSI: New York (2007) - Brennan  (1 jakso)
Saving Grace (2007) - Morgan Byers  (1 jakso)
Swingtown (2008) - Sylvia Davis (4 jaksoa)
CSI (2009) -  Schuyler (1 jakso)
Aiheesta muualla

Erin Daniels Internet Movie Databasessa. (englanniksi)
Erin Daniels Elonetissä.
Ranskan avoin tennisturnaus 2015

Vuoden 2015 Ranskan avoin tennisturnaus pelattiin 24. toukokuuta – 7. kesäkuuta 2015 Pariisissa. Se oli kaikkiaan 114. Ranskan avoin tennisturnaus ja vuoden toinen Grand Slam -turnaus. Naisten kaksinpelin puolustava mestari oli Marija Šarapova, ja miesten Rafael Nadal, joka oli voittanut turnauksen viidellä viimeisimmällä kerralla.
Naisten kaksinpeliturnauksen voitti Serena Williams, joka päihitti loppuottelussa Lucie Šafářován. Williams oli voittanut Ranskan avoimet kaksi kertaa aiemmin. Miesten kaksinpeliturnauksen voitti Stanislas Wawrinka, joka päihitti loppuottelussa Novak Đokovićin. Tämä oli Wawrinkan ensimmäinen Ranskan avointen voitto ja uran toinen Grand Slam -voitto.
Aiheesta muualla

Kuvia tai muita tiedostoja aiheesta Ranskan avoin tennisturnaus 2015 Wikimedia Commonsissa
Qatarin filharmonikot

Qatarin filharmonikot on Qatarissa toimiva sinfoniaorkesteri, joka pyrkii edistämään sekä läntistä että arabien taidemusiikkikulttuuria. Orkesterin taustavaikuttaja oli sen perustamisen yhteydessä vuonna 2007 Moza bint Nasser. Avajaiskonserttinsa orkesteri piti 30. lokakuuta 2008; kapellimestarina toimi Lorin Maazel. Myös ulkomailla kiertävä orkesteri pitää vuosittain keskimäärin neljäkymmentä erilaista ohjelmaa Katara-oopperatalossa, joka on sen kotipaikka. Katara-oopperatalo avattiin vuonna 2010 konsertilla, jossa Qatarin filharmonikot soittivat Marcel Khalifen rababkonserton kantaesityksen.
Ratsuväkimuseo

| Ratsuväkimuseo |
| --- | --- |

Tyyppi:  Sotahistoriallinen museo, museo 
Osoite:  Kristiinankatu 2, 53900 Lappeenranta  
Sijainti:  Lappeenrannan linnoitus 
Perustettu:  1973  
Kotisivut:  lappeenranta.fi/fi/Palvelut/Ku... 
Koordinaatit:  61°03′50″N, 28°10′59″E
 fiRatsuväkimuseo 
Ratsuväkimuseo talvella 2011.
Ratsuväkimuseo on Suomen ratsuväen historiaa esittelevä museo Lappeenrannassa.
Historia

Ratsuväkimuseo perustettiin Lappeenrannan kaupungin ja Uudenmaan rakuunapataljoonan sekä ratsuväen perinneyhdistysten yhteistoiminnan tuloksena. Museo avattiin vuonna 1973 Lappeenrannan vanhimpaan yhä jäljellä olevaan rakennukseen. Rakennus rakennettiin vuonna 1772 venäläisen varuskunnan vartiotuvaksi. Myöhemmin rakennuksessa toimivat mm. vankilan myymälä, Lappeenrannan kaupungin museo ja yleisradion aluekeskus.